Vordingborg 28-04-2015

**Høringssvar på Kvalitetsstandard 2015 Træning jf. SEL § 86 og § 44**

Handicaprådet har med tilfredshed noteret, at serviceinformationen på hjemmesiden og kvalitetsstandarden for § 44 træning giver borgerne god oplysning, om deres muligheder for genoptræning og vedligeholdstræning.

Handicaprådet har derfor ingen bemærkninger til denne Kvalitetsstandard.

**Vedr. serviceinformation og kvalitetsstandart jf. § 86 Træning**

Handicaprådet har med tilfredshed noteret, at der i kvalitetsstandardens pkt. 2 er beskrevet at formålet med ydelsen gælder alle borgere der opfylder kriteriet herfor.

Dette er imidlertid ikke tilfældet i Kvalitetsstandardens pkt. 5 hvor der står at målgruppen primært er pensionister samt i informationen, der gives på hjemmesiden, som alene omtaler ældre borgere.

Handicaprådet forslår derfor, at informationen på hjemmesiden og teksten i Kvalitetsstandardens pkt. 5 ændres til at gælde for alle relevante borgere, idet det er misvisende information.

I kvalitetsstandardens punkt 10 for kvalitetsmål fremgår det, at der indkaldes til en visitation senest 14 hverdage efter ansøgningen er modtaget, og at der forelægger en afgørelse senest 14 hverdage efter en visitation.
Forskningen viser, at bare én uge uden bevægelse betyder, at man mister op
mod 20 pct. af sin muskelkraft.

Det er derfor afgørende for borgernes chancer for at genvinde førlighed og
livskvalitet, at genoptræningen kommer i gang hurtigst muligt. Det er særligt vigtigt for borgere med betydelig funktionsnedsættelse og ældre, da de har svært ved at genopbygge musklerne.

Handicaprådet foreslår derfor, at kvalitetsmålet strammes op, da op til en måned er alt for lang tid at vente på, at komme i gang med genoptræning fx efter et sengeliggende sygdomsforløb.

Med venlig hilsen

Anders J. Andersen

 Formand